# Tristán Ulloa

Tristán Ulloa (Orleans, França, 6 de maig del 1970) és un actor de cinema i televisió gallec.

## Biografia

Va néixer a França, ja que era net d'exiliats espanyols. No obstant això, molt aviat va marxar a Galícia, on va establir la seva residència a Vigo.
Es va matricular a empresarials, però, com ha passat amb molts actors, en començar a actuar en algunes obres amb el grup de teatre universitari se li va despertar la vocació de la interpretació. El seu debut al cinema es va produir l'any 1997 amb la pel·lícula Abre los ojos d'Alejandro Amenábar, a la qual va seguir Memorias del Ángel Caído, dirigida per David Alonso i Fernando Cámara. A l'any següent li va sorgir l'oportunitat de treballar a la pel·lícula Mensaka, páginas de una historia,dirigit per Salvador García Ruiz, i que li va atorgar una gran popularitat. I en el mateix any va treballar amb Jaume Balagueró en Els sense nom, una inquietant pel·lícula de terror protagonitzada per l'actriu catalana Emma Vilarasau.
Ha treballat amb directors com Julio Médem en Lucía y el sexo, Juan Luis Iborra, en Kilómetro 0, Antonio Chavarrías en Volverás o novament amb Salvador García Ruiz a Las voces de la noche. De la resta de la seva filmografia sobresurten alguns títols com El lápiz del carpintero, Diario de un skin, El juego de la verdad, Salvador Puig Antich o Que se mueran los feos.L'any 2007 es va posar a l'altre costat de la càmera, dirigint el llargmetratge Pudor, basada en la novel·la homònima de l'escriptor Santiago Roncagliolo. La pel·lícula està formada per diverses històries, totes elles al voltant del sentiment de pudor. I és protagonitzada per Joaquín Climent, Celso Bugallo, Nuria González o Elvira Mínguez, entre d'altres.
Pel que fa a la televisió, el seu primer treball va ser el 1998, en la sèrie La vida en el aire, a la qual va seguir el seu paper a El comisario, de 1998 a 1999, que li va donar molta popularitat, i en la que interpretava a l'agent de policia "Julio Ponce".L'any 2010 es va unir al repartiment de la sèrie Gran reserva.nTambé ha participat en programes com el reality Puntodoc o un cicle de reportatges per Telecinco que coproduïa aquesta cadena amb Amnistia Internacional.L'actor ha estat cinc vegades candidat al Premi Goya, i ha aconseguit el Premi al Millor Actor a Toulouse Cinespaña pel seu paper a Mensaka, páginas de una historia, o el Premi Fundació Aisge a Dos Generacions al Festival de Sitges.

## Filmografia
### Cinema
#### Actor

| Abre los ojos (1997) Memorias del ángel caído (1998) Mensaka (1998) Rewind (1999) Marta y alrededores (1999) Els sense nom (1999) Las cabras de Freud (1999) (curtmetratge) Kilómetro 0 (2000) No llores, Germaine (2000) Lucía y el sexo (2001) No debes estar aquí (2002) Volverás (2002) El lápiz del carpintero (2003) Las voces de la noche (2003) Tú la llevas (2004) (curtmetratge) Beats (2004) (curtmetratge) El juego de la verdad (2004) D'Artagnan y los tres mosqueteros (2005) | Diario de un skin (2005) Maroa (2006) El castigo (2006) (curtmetratge) "Salvador Puig Antich" (2006) El destino (2006) El espejo (2006) (curtmetratge) Mataharis (2007) Otra ciudad (2009) The Frost (2009) Un buen hombre (2009) After (2009) Un lugar lejano (2010) Que se mueran los feos (2010) La recolectora (2010) (curtmetratge) Astèrix & Obèlix: Al servei de Sa Majestat (2012) Gente en sitios (2013) Le dernier coup de marteau (2014) En directo (2014) (curtmetratge) |

#### Director i guionista

* Ciclo (2002) (curtmetratge) (també com a productor)
* Pudor (2007)

### Televisió

* Canguros (1996)
* La vida en el aire (1998)
* Más que amigos (1998)
* El comisario (1999-2000)
* Muchachada nui (2009)
* Gran Reserva (2010-2013)
* El tiempo entre costuras (2013)
* Los nuestros (2015)

## Premis i nominacions
### Nominacions

* 1999: Goya al millor actor revelació per Mensaka
* 2002: Goya al millor actor per Lucía y el sexo
* 2008: Goya al millor actor per Mataharis
* 2008: Goya al millor director novell per Pudor
* 2008: Goya al millor guió adaptat per Pudor

## Referències

* ↑ «Biografía de Tristán Ulloa» (en castellà). biografias. [Consulta: 2 desembre 2014].